Unionin yleisen tuomioistuimen tuomio (viides jaosto) 17.10.2012 – komissio vastaan EU Research Projects
(asia T-220/10)
Välityslauseke – Tutkimuksen, teknologian kehittämisen ja esittelyn erityisohjelman puitteissa tehty sopimus alalla ”Käyttäjäystävällinen
tietoyhteiskunta” – Hankkeen peruuttaminen – Komission ennakkona maksamien summien tietyn osan palauttaminen – Viivästyskorko – Menettely vastaajan poissa ollessa
1.                     Euroopan unionin talousarvio – Yhteisön taloudellinen tuki – Tuensaajan velvollisuus noudattaa tuen myöntämisedellytyksiä
– Rahoitus, joka kattaa ainoastaan tosiasiallisesti syntyneet menot – Näyttöä siitä, että ilmoitetut kustannukset ovat tosiasiallisia,
ei ole – Tukikelvottomat kustannukset (SEUT 317 artikla) (ks. 28 ja 29 kohta)
2.                     Oikeudenkäyntimenettely – Asian saattaminen unionin yleisen tuomioistuimen käsiteltäväksi välityslausekkeen perusteella –
Sopimus yhteisön taloudellisesta tuesta tutkimus- ja kehitystoimelle – Tiettyjen kustannusten korvaamista koskeva pyyntö –
Tukikelpoisten kustannusten pienentäminen – Komission oikeus ennakon palauttamiseen viivästyskorkoineen, joiden määrä lasketaan
Euroopan keskuspankin soveltaman korkokannan mukaan (SEUT 272 artikla) (ks. 30–47 kohta)
Aihe
Kanne, joka on nostettu SEUT 272 artiklan nojalla ja jossa vaaditaan vastaajan velvoittamista palauttamaan viivästyskorkoineen
osa komission maksamasta ennakosta sopimuksen IST–2001–34850 yhteydessä
Ratkaisu
1)
EU Research Projects Ltd velvoitetaan palauttamaan Euroopan komissiolle 102 039,32 euron suuruinen summa 4,80 prosentin suuruisine
vuosikorkoineen 29.12.2006 alkaen siihen saakka, kunnes velka on maksettu kokonaisuudessaan.
2)
EU Research Projects Ltd velvoitetaan korvaamaan oikeudenkäyntikulut.